गुजरात दंगों पर कोर्ट में रिपोर्ट सौंपेगी SIT  
2002 के गुजरात दंगों में नरेन्द्र मोदी की भूमिका की जांच करने वाली स्पेशन इन्वेस्टिगेशन टीम अहमदाबाद की निचली अदालत में अपनी रिपोर्ट पेश कर सकती है।
2002 के गुजरात दंगों में नरेन्द्र मोदी की भूमिका की जांच करने वाली स्पेशन इन्वेस्टिगेशन टीम अहमदाबाद की निचली अदालत में सोमवार को अपनी रिपोर्ट पेश कर सकती है। लेकिन, सबसे बड़ा सवाल यह है कि क्या एसआईटी सुप्रीम कोर्ट के एमिकस राजू रामचंद्रन की रिपोर्ट को इसमें शामिल करेगी।   सूत्रों ने एनडीटीवी को जानकारी दी है कि एसआईटी इस बारे में कानूनी राय ले रही है। राजू रामचंद्रन ने अपनी रिपोर्ट में कहा है कि मोदी के खिलाफ़ आगे जांच की जानी चाहिए। पिछले महीने सुप्रीम कोर्ट ने कहा था कि एसआईटी को रामचंद्रन की रिपोर्ट पर गौर करने या नहीं करने की पूरी आज़ादी है। एसआईटी को पांच हफ़्ते के भीतर अपनी रिपोर्ट सौंपनी है।